

**Konsolidovaná výročná správa**

**2023**

Obchodné meno účtovnej jednotky: **SANAGRO a.s.**

Sídlo: Dvořákovo nábrežie 8, 811 02 Bratislava – Staré Mesto

IČO: 45 508 348

LEI: 097900CAKA0000011033

# VŠEOBECNé INFORMáCIE

Táto konsolidovaná výročná správa je zostavená na základe riadnej konsolidovanej účtovnej závierky spoločnosti SANAGRO a.s. (ďalej len „Spoločnosť“) a jej dcérskych spoločností (ďalej len „skupina SANAGRO“). Konsolidovaná účtovná závierka bola zostavená za obdobie od 01.01.2023 do 31.12.2023 v súlade s Medzinárodnými štandardami pre finančné výkazníctvo tak, ako boli prijaté Európskou úniou.

## Základné údaje o spoločnosti

|  |  |
| --- | --- |
| Obchodné meno: | SANAGRO a.s.*(ďalej len „spoločnosť“)* |
| Sídlo: | Dvořákovo nábrežie 8811 02 Bratislava – Staré Mesto |
| Dátum založenia: | 31.03.2010 |
| Dátum zapísania do obchodného registra: | 28.04.2010 |
| Identifikácia v obchodnom registri: | Obchodný register Mestského súdu Bratislava I.Oddiel Sa, vložka č. 6464/B |
| Identifikačné číslo organizácie (IČO): | 45 508 348 |
|  |  |

## Hlavná činnosť

* kúpa tovaru za účelom jeho ďalšieho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod),
* sprostredkovateľská činnosť v oblasti obchodu, služieb a výroby,
* počítačové služby a služby súvisiace s počítačovým spracovaním údajov,
* administratívne služby
* činnosť podnikateľských, organizačných a ekonomických poradcov.

## Informácie o orgánoch spoločnosti

### Valné zhromaždenie

Najvyšším orgánom spoločnosti je valné zhromaždenie. Zvoláva sa 1-krát ročne. Všetci akcionári majú právo zúčastňovať sa na jeho rokovaní.

Do pôsobnosti valného zhromaždenia patrí:

1. zmena stanov,
2. rozhodnutie o zvýšení alebo znížení základného imania,
3. schválenie riadnej a mimoriadnej individuálnej účtovnej závierky alebo konsolidovanej uzávierky, výročnej a audítorskej správy, rozhodnutie o rozdelení zisku alebo úhrade strát a určení tantiém,
4. rozhodnutie o zrušení spoločnosti a o zmene právnej formy,
5. zriaďovanie fondov spoločnosti a stanovenie pravidiel ich tvorby a ich využitia,
6. rozhodovanie o podnikateľskom zámere spoločnosti a spôsoboch jej ďalšieho rozvoja vrátane investícii,
7. schválenie celkového objemu investícií pre účtovný rok,
8. udelenie alebo odopretie súhlasu s prevodom akcií a práv podľa stanov spoločnosti,
9. akékoľvek spojenie spoločnosti s iným subjektom, zakladanie nových spoločností alebo organizačných zložiek,
10. rozhodovanie o schválení zmluvy o prevode podniku alebo zmluvy o prevode časti podniku,
11. rozhodnutie o premene akcií vydaných ako listinné cenné papiere na zaknihované cenné papiere a naopak,
12. voľba a odvolanie členov predstavenstva a dozornej rady,
13. schvaľovanie písomnej zmluvy o výkone funkcie člena predstavenstva a člena dozornej rady,
14. schvaľovanie pravidiel odmeňovania členov orgánov spoločnosti,
15. rozhodovanie o prijímaní nových úverov, s výnimkou úverov prijatých od akcionárov,
16. rozhodovanie o kúpe, predaji, nájme a prenájme nehnuteľností,
17. rozhodovanie o založení majetku spoločnosti a o ručení majetkom spoločnosti,
18. schválenie majetkovej účasti spoločnosti v inej právnickej osobe,
19. schválenie vnútorných organizačných, pracovných a mzdových pravidiel spoločnosti,
20. rozhodovanie o ďalších otázkach, ktoré do pôsobnosti valného zhromaždenia zahŕňa zákon alebo tieto stanovy, alebo ktorých rozhodnutie si valné zhromaždenie vyhradí do svojej pôsobnosti.

Zhromaždenie sa skladá zo všetkých na ňom prítomných akcionárov. Valné zhromaždenie prijíma svoje rozhodnutia nadpolovičnou väčšinou hlasov všetkých akcionárov spoločnosti. Pre prijatie rozhodnutia valného zhromaždenia k písm. a), b), c), d), h), j), p), q), r) je potrebný súhlas dvojtretinovej väčšiny hlasov všetkých akcionárov.

Akcionári môžu prijímať rozhodnutia aj mimo valného zhromaždenia. Návrh uznesenia predkladá akcionárom na vyjadrenie predstavenstvo, spolu s oznámením lehoty na písomné vyjadrenie, v ktorej ho akcionári zasielajú na adresu sídla spoločnosti. Vyjadrenie môže byť urobené listom, zaslaným doporučene, kuriérom alebo doručeným osobne na adresu sídla spoločnosti. Ak sa akcionár nevyjadrí v lehote, platí, že nesúhlasí. Následne predstavenstvo oznámi výsledky hlasovania jednotlivým spoločníkom.

### Predstavenstvo

|  |  |  |  |
| --- | --- | --- | --- |
| ***Štatutárny orgán*** |  | ***Vznik funkcie*** | ***Zánik funkcie*** |
| Predstavenstvo | Martin Vajdička – predsedaIng. Tomáš Kohút - člen | 12.10.201609.09.2020 | -- |

Predstavenstvo je štatutárny orgán spoločnosti. Je oprávnené konať v mene spoločnosti a zastupuje spoločnosť voči tretím osobám. Členov predstavenstva volí a odvoláva valné zhromaždenie, pričom zároveň určí, ktorý z členov je predseda.

Predstavenstvo má dvoch členov, ktorým je predseda predstavenstva a člen predstavenstva. Členovia predstavenstva sú volení a odvolávaní valným zhromaždením na dobu piatich rokov. Funkčné obdobie členov predstavenstva však neskončí, dokiaľ nebol na ich miesto zvolený nový člen; tým nie je dotknuté právo členov predstavenstva na odstúpenie zo svojej funkcie.

Úlohy predstavenstva:

* viesť riadne vedenie účtovníctva spoločnosti,
* predkladať valnému zhromaždeniu na schválenie riadnu individuálnu účtovnú závierku, mimoriadnu individuálnu účtovnú závierku alebo konsolidovanú uzávierku, rozhodnutie o rozdelení zisku alebo úhrade strát, výročnú správu, ak jej vyhotovenie je potrebné podľa príslušných právnych predpisov,
* vyhotovovať do tridsiatich dní od ukončenia valného zhromaždenia zápisnicu o valnom zhromaždení,
* informovať akcionárov na ich žiadosť o záležitostiach spoločnosti a umožniť im nahliadnuť do dokladov spoločnosti,
* vykonávať zamestnávateľské práva a povinnosti vyplývajúce z pracovnoprávnych predpisov,
* vykonávať práva a povinnosti stanovené právnymi predpismi vedúcemu organizácie,
* plniť všetky povinnosti voči dozornej rade spoločnosti, stanovené zákonom a týmito stanovami,
* plniť všetky povinnosti, týkajúce sa obchodného registra a zbierky listín,
* spracovávať a predkladať valnému zhromaždeniu na schválenie návrhy vnútorných pravidiel spoločnosti.

### Dozorná rada

|  |  |  |  |
| --- | --- | --- | --- |
| ***Štatutárny orgán*** |  | ***Vznik funkcie*** | ***Zánik funkcie*** |
| Dozorná rada | Dušan KrajčíIng. Peter ŽipajMiroslava Andelová | 09.09.202009.09.202028.09.2021 | --- |

Dozorná rada spoločnosti dohliada na výkon pôsobnosti predstavenstva a na uskutočňovanie podnikateľskej činnosti spoločnosti.

Dozornej rade, resp. jej členom prislúcha najmä:

* nahliadať do všetkých dokladov a záznamov týkajúcich sa činnosti spoločnosti,
* kontrolovať, či sú riadne a v súlade so skutočnosťou vedené účtovné záznamy spoločnosti,
* kontrolovať, či sa podnikateľská činnosť spoločnosti uskutočňuje v súlade s právnymi predpismi, týmito stanovami a pokynmi valného zhromaždenia,
* preskúmavať riadnu individuálnu, mimoriadnu individuálnu a konsolidovanú účtovnú závierku a návrh na rozdelenie zisku alebo úhradu strát, vypracované predstavenstvom a predkladať svoje vyjadrenia valnému zhromaždeniu,
* zúčastňovať sa valného zhromaždenia a oboznamovať valné zhromaždenie s výsledkami svojej kontrolnej činnosti,
* zvolávať valné zhromaždenie, ak to vyžadujú záujmy spoločnosti,
* zastupovať spoločnosť voči členom predstavenstva v konaní pred súdmi alebo inými orgánmi,
* udeľovať súhlas podľa § 196a Obchodného zákonníka.

Dozorná rada má najmenej 3 členov. Volí ich valné zhromaždenie na obdobie päť rokov. Člen dozornej rady nesmie byť zároveň členom predstavenstva spoločnosti, jej prokuristom alebo inou osobou oprávnenou podľa zápisu v obchodnom registri konať menom spoločnosti.

### Informácia o zložení a činnosti výborov

Spoločnosť nemá vytvorené výbory. Funkcie všetkých výborov vykonáva dozorná rada.

## Podniky, v ktorých je spoločnosť neobmedzene ručiacim spoločníkom

Skupina nie je neobmedzene ručiacim spoločníkom v iných spoločnostiach podľa §56 ods. 5 Obchodného zákonníka.

## Priemerný počet zamestnancov / Stav zamestnancov

|  |  |  |
| --- | --- | --- |
| *Rok* | *Priemerný počet zamestnancov* | *Z toho vedúci zamestnanci* |
| 2023 | 366 | 42 |
| 2022 | 302 | 37 |

## Štruktúra akcionárov spoločnosti

Základné imanie spoločnosti je rozdelené na 200 kusov kmeňových listinných akcií na meno v menovitej hodnote 5 000,00 EUR. Akcie spoločnosti nie sú verejne obchodovateľné.

|  |  |  |  |  |
| --- | --- | --- | --- | --- |
| ***Meno a priezvisko / Názov*** | ***Počet CP*** | ***Menovitá hodnota CP******EUR / ks*** | ***Výška podielu******EUR*** | ***Výška podielu******%*** |
| SANDBERG INVESTMENT FUND SIVAC Plc | 190 | 5 000 | 950 000 | 95 % |
| Dušan Krajčí | 10 | 5 000 | 50 000 | 5 % |
| **Spolu** | **200** |  | **1 000 000** | **100 %** |

## Práva a povinnosti akcionárov / majiteľov cenných papierov

Akcionárom spoločnosti môže byť fyzická aj právnická osoba. Akcionár je oprávnený zúčastniť sa na valnom zhromaždení, hlasovať na ňom, požiadať informácie a vysvetlenia týkajúce sa záležitostí spoločnosti alebo záležitostí osôb ovládaných spoločnosťou, ktoré súvisia s predmetom rokovania valného zhromaždenia a uplatňovať na ňom návrhy. Zoznam akcionárov je vedený v súlade s platnými právnymi predpismi. Zoznam akcionárov nie je verejný. Hlasovacie právo patriace akcii sa riadi jej menovitou hodnotou, a to tak, že počet hlasov akcionára sa určuje pomerom menovitej hodnoty jeho akcií k výške základného imania.

S listinnou akciou na meno (ďalej len akcia) je spojené právo akcionára podieľať sa na riadení spoločnosti, na jej zisku a likvidačnom zostatku pri zániku spoločnosti s likvidáciou.

Majiteľ cenných papierov má právo na podiel zo zisku spoločnosti, ktorý určilo valné zhromaždenie podľa výsledku hospodárenia spoločnosti na rozdelenie. Tento podiel sa určuje pomerom menovitej hodnoty akcie akcionára k menovitej hodnote akcií všetkých akcionárov. Plnenie akcionárovi vo forme dividendy na úkor základného imania, rezervného fondu spoločnosti alebo prostriedkov, ktoré majú byť použité k doplneniu rezervného fondu, je neprípustné.

## Štruktúra základného imania

Vydané cenné papiere, ktoré tvoria základné imanie spoločnosti:

|  |  |  |  |  |  |  |  |
| --- | --- | --- | --- | --- | --- | --- | --- |
| **Číslo emisie (ČEM)** | **Druh** | **Forma** | **Podoba** | **Počet** | **Menovitá hodnota** | **Opis práv** | **Percento na ZI** |
| LP0002009074 | kmeňová akcia | na meno | listinná | 200 | 5 000 EUR | 1 hlas | 100 % |

Akcie spoločnosti nie sú verejne obchodovateľné.

Spoločnosť môže vydať hromadnú akciu, prípadne viac hromadných akcií, ktoré nahrádzajú jednotlivé akcie spoločnosti. Na žiadosť akcionára spoločnosť vydá akcionárovi oproti vráteniu držanej hromadnej akcie jednotlivé akcie, ktoré hromadná akcia nahrádza, alebo vydá jednu alebo viac hromadných akcií, ktoré budú nahrádzať ním stanovený počet akcií, ktoré drží. Akcie nahrádzané hromadnou akciou musia mať rovnakú menovitú hodnotu a musia byť toho istého druhu.

Valné zhromaždenie môže rozhodnúť o vydaní prioritných akcií, ktoré zaručujú majiteľom prednostný nárok na podiel zo zisku pred všetkými akcionármi. Majitelia týchto akcií majú všetky práva akcionárov iných druhov akcií, okrem práva hlasovať na valnom zhromaždení.

O zvýšení alebo znížení základného imania spoločnosti rozhoduje na návrh predstavenstva valné zhromaždenie dvojtretinovou väčšinou hlasov prítomných akcionárov. Rozhodnutie valného zhromaždenia o zvýšení alebo znížení základného imania musí mať formu notárskej zápisnice.

Prevod akcie je viazaný na súhlas valného zhromaždenia s prevodom. Predkupné právo na akcie, ktoré akcionár zamýšľa previesť, majú akcionári, ktorí vlastnia akcie, v pomere, v akom vlastnia doterajšie akcie.

## Kvalifikovaná účasť na základnom imaní

Kvalifikovanú účasť na základnom imaní majú všetci akcionári. So všetkými akciami spoločnosti sú spojené rovnaké práva akcionára ako spoločníka podieľať sa podľa zákona a stanov na jej riadení, jej zisku a na likvidačnom zostatku po zrušení spoločnosti likvidáciou, ktoré sú spojené s akciou ako cenným papierom, ak zákon neustanovuje inak. Nepriama kvalifikovaná účasť nie je známa.

## Informácie o konsolidovanom celku

Spoločnosť je súčasťou konsolidovaného celku s dcérskymi spoločnosťami. Spoločnosť zostavuje konsolidovanú účtovnú závierku za celú skupinu pozostávajúcu z materskej spoločnosti SANAGRO a.s. a jej dcérskych spoločností. Konsolidovaná účtovná závierka je sprístupnená v sídle Spoločnosti.

Spoločnosť SANAGRO a. s., je dcérskou spoločnosťou spoločnosti SANDBERG INVESTMENT FUND SICAV Plc, so sídlom v Maltskej republike, ktorá má 95-percentný podiel (v roku 2023: 95-percentný podiel) na jej základnom imaní a zároveň je aj jej rozhodnou kontrolujúcou stranou.

Konsolidovanú účtovnú závierku za najväčšiu skupinu a za najmenšiu skupinu podnikov zostavuje spoločnosť SANDBERG INVESTMENT FUND SICAV Plc, so sídlom v Maltskej republike.

Konsolidovaná účtovná závierka je k dispozícii v sídle tejto spoločnosti.

Prehľad údajov o dcérskych spoločnostiach Skupiny:

|  |  |  |
| --- | --- | --- |
| **Názov spoločnosti** | ***Vlastnícky podiel %*** | ***Hlasovacie práva %*** |
|  | ***31.12.2023*** | ***31.12.2022*** | ***31.12.2023*** | ***31.12.2022*** |
| RD Samuela Jurkoviča* *Rastlinná a živočíšna výroba*
 | 67,84 | 67,07 | 80,64 | 82,26 |
| PD Šalgovce* *Rastlinná výroba*
 | 86,84 | 86,84 | 90,57 | 90,57 |
| PD Turiec* *Rastlinná výroba*
 | 81,57 | 79,83 | 99 | 99 |
| RD Častkov* *Rastlinná a živočíšna výroba*
 | 100 | 100 | 100 | 100 |
| AGRO Šalgovce* *Sprostredkovateľská činnosť v oblasti obchodu*
 | 100 | 100 | 100 | 100 |
| BOS-POR Agro* *Rastlinná a živočíšna výroba*
 | 100 | 100 | 100 | 100 |
| Sanagro Senica* *Rastlinná výroba*
 | 100 | 100 | 100 | 100 |
| SAN Trading s.r.o.* *Obchodná spoločnosť*
 | 100 | 100 | 100 | 100 |
| EUROAGRO Senica* *Rastlinná a živočíšna výroba*
 | 100 | 100 | 100 | 100 |
| AGRO Háj Mošovce* *Rastlinná a živočíšna výroba*
 | 100 | 100 | 100 | 100 |
| AGRO Háj* *Rastlinná výroba*
 | 90 | 85,70 | 90 | 85,70 |
| AGRONOVA Liptov, s.r.o.* *Rastlinná a živočíšna výroba*
 | 54,95 | 54,95 | 54,95 | 54,95 |
| Lukra Slovakia, s.r.o.* *Veľkoobchod s poľnohospodárskou produkciou*
 | 100 | 100 | 100 | 100 |
| FOOD FARM, s.r.o.* *Rastlinná a živočíšna výroba*
 | 100 | 100 | 100 | 100 |
| Agrovia, a.s.* *Rastlinná a živočíšna výroba*
 | 93,87 | 93,87 | 93,87 | 93,87 |
| PD Dolné Otrokovce s.r.o.* *Rastlinná a živočíšna výroba*
 | 100 | 100 | 100 | 100 |
| AGRONOVA Bukovina s. r. o.* *Rastlinná a živočíšna výroba*
 | 100 | 100 | 100 | 100 |
| Voľný výbeh a.s.* Živočíšna výroba
 | 100 | 100 | 100 | 100 |
| Poľnohospodárske družstvo Mošovce* *Rastlinná a živočíšna výroba*
 | 97,78 | 96,82 | 98,35 | 96,98 |
| EKO FOOD FARM, s. r. o.* *Rastlinná výroba*
 | 100 | 100 | 100 | 100 |
| STS - MECHANIZÁCIA, s.r.o. v likvidácii* Mechanizačné stredisko
 | 100 | - | 100 | - |
| AGROSID, a.s.* *Veľkoobchod s poľnohospodárskou produkciou*
 | 100 | - | 100 | - |
| Poľnohospodárske družstvo Jahodná* *Rastlinná výroba*
 | 55,96 | - | 83,59 | - |

## Účtovníctvo

Finančné výkazy a systém účtovania boli v r. 2023 vykonávané v súlade so zákonom č. 431/2002 Z. z. o účtovníctve, v znení neskorších zmien a doplnkov.

# história vývoja SKUPINY

Spoločnosť SANAGRO a.s. bola založená spoločenskou zmluvou dňa 31.03.2010 ako AGROGROUP s.r.o. a do Obchodného registra bola zapísaná dňa 28.04.2010 (Obchodný register Mestského súdu Bratislava III, oddiel: Sa, vložka č. 6464/B). V roku 2016 došlo k zmene názvu a právnej formy spoločnosti na súčasné SANAGRO a.s.

Spoločnosť sa vo svojej činnosti zameriava na poskytovanie komplexných manažérskych služieb pre poľnohospodársku prvovýrobu. Svoje služby poskytuje najmä svojim dcérskym spoločnostiam. Skupina sa zameriava na oblasť prvovýroby v poľnohospodárstve a na Slovensku patrí medzi najväčších producentov v oblasti rastlinnej výroby. Misiou skupiny je dlhodobo udržateľné poľnohospodárstvo. Buduje stabilné farmy, ktorých sila pramení zo súdržnosti – základného piliera farmárčenia.

V súčasnosti skupina predstavuje ekonomicky stabilizovanú firmu a moderné farmy známe v regióne rozšírenou poľnohospodárskou prvovýrobou a živočíšnou výrobou. Rastlinná výroba je zameraná na pestovanie obilnín, strukovín, olejnín, okopanín a krmovín. V živočíšnej výrobe sa skupina zaoberá najmä chovom hovädzieho dobytka. Vďaka modernej dojárenskej technológii, genetickému materiálu, kvalitnej výžive a profesionálnemu riadeniu, sa na tržbách spoločnosti najviac podieľa produkcia surového kravského mlieka zaradeného v najvyššej kvalitatívnej triede.

# VÝVOJ A STAV HOSPODáRENIA v roku 2023

Hospodársky rok 2023 bol z ekonomického pohľadu pre sektor poľnohospodárstva nie príliš lichotivý ako z pohľadu rastlinnej tak aj živočíšnej výroby. V roku 2023 nastal v sektore pravý opak ako v roku 2022, ktorý dopadol z ekonomického pohľadu pozitívne nakoľko rok 2022 bol v znamení nízkych vstupov a vyšších predajných cien, čo dopomohlo na nadpriemerne pozitívnemu hospodárskemu výsledku.

Rok 2023 bol v znamení vysokých priamych nákladov – teda vstupov (najmä hnojivá a chémia) ktoré sa ešte obstarávali na konci roka 2022 a vysoké ceny boli poznačené neistotou na trhoch z dôvodu vojny na Ukrajine a exponenciálne rastúcimi energiami. Na druhej strane bol rok 2023 na strane predajných cien poznačený značným prepadom predajných cien, čo v konečnom dôsledku malo negatívny dopad na HV a ocenenie ako rastlinných tak aj živočíšnych aktív.

Z pohľadu konsolidovaného HV poľa IFRS bol veľký negatívny dopad aj z pohľadu dotácii nakoľko koncom roka 2023 agentúra PPA nevydávala rozhodnutia na dotácie a tým pádom z pohľadu pravidiel IFRS sa nám do hospodárskeho výsledku nedostalo niekoľko miliónov eur. Situácia okolo PPA a nevyplácania dotácii mala značný vplyv na skupinový cash flow a tým aj na výšku záväzkov z obchodného styku.

## Rastlinná výroba

Skupina pestuje najmä obilniny, olejoviny a od roku 2021 zeleninu. Primárnymi plodinami sú pšenica, kukurica, repka, jačmeň, lucerna a cukrová repa, ktoré predstavujú zhruba 90% objemu produkcie Skupiny.

Poľnohospodárska produkcia je určená na predaj ako aj ďalšie spracovanie (pomocná výroba) a vlastnú spotrebu (kŕmenie, výstelky, osivo atď.). Pomocná výroba predstavuje pestovanie plodín, ktoré nie sú prioritne určené na predaj, väčšinou je to pestovanie trávy a lucerny, z ktorého sa robí krmivo (senáž).

Taktiež súčasťou pomocnej výroby je aj spracovanie slamy a sena, ktoré vznikajú ako vedľajší produkt pri žatve.

Kukurica sa hlavne pestuje na zrno, ktoré je určené na predaj ale taktiež sa z kukurice robí krmivo (siláž, CCM), tento proces výroby objemového krmiva, prebieha hlavne vo farmách, na ktorých je živočíšna výroba.

Kvantifikovaný opis rastlinnej výroby je uvedený v nasledujúcej tabuľke:

|  |  |  |
| --- | --- | --- |
| ***Názov položky*** | ***Rok končiaci sa******31. decembra 2023*** | ***Rok končiaci sa******31. decembra 2022*** |
|  | Oziminy | Jariny | **Spolu** | Oziminy | Jariny | **Spolu** |
| Siate hektáre k 1. januáru | 7 219 | 0 | **7 219** | 6 959 | 0 | **6 959** |
| Siate hektáre k nadobudnuté v podnikovej kombinácii | 0 | 634 | **634** | 0 | 1 229 | **1 229** |
| Siate hektáre k počas obdobia | 6 403 | 12 400 | **18 803** | 7 219 | 11 712 | 18 931 |
| Zber úrody | -7 219 | -13 034 | **-20 253** | -6 959 | -12 942 | -19 901 |
| **Siate hektáre k 31. decembru** | **6 403** | **0** | **6 403** | **7 219** | **0** | **7 219** |

Výstup poľnohospodárskej produkcie počas obdobia je uvedený v nasledujúcej tabuľke:

|  |  |  |
| --- | --- | --- |
| ***Názov položky*** | ***Rok končiaci sa******31. decembra 2023*** | ***Rok končiaci sa******31. decembra 2022*** |
|   | Oziminy | Jariny | **Spolu** | Oziminy | Jariny | **Spolu** |
| Produkcia v tonách | 43 154 | 129 758 | **172 912** | 32 829 | 103 256 | **136 086** |

## Živočíšna výroba

Skupina chová hovädzí dobytok, ovce, sliepky a od roku 2022 včely. Chov hovädzieho dobytka predstavuje zhruba 80% celkového chovu skupiny.

Primárnou poľnohospodárskou produkciou v priebehu prezentovaných účtovných období je mlieko. Vedľajšou produkciou je maštaľný hnoj. Zvieratá nie sú chované na mäso.

Mlieko je určené primárne na okamžitý predaj. Nepatrná časť produkcie mlieka je určená na vlastnú spotrebu (kŕmenie).

Maštaľný hnoj je určený prevažne na vlastnú spotrebu (hnojenie).

Kvantifikovaný opis živočíšnej výroby je uvedený v nasledujúcej tabuľke:

|  |  |  |
| --- | --- | --- |
| ***Názov položky*** | ***Rok končiaci sa******31. decembra 2023*** | ***Rok končiaci sa******31. decembra 2022*** |
|  | Zrelé | Nezrelé | **Spolu** | Zrelé | Nezrelé | **Spolu** |
| Počet kusov k 1. januáru | 2 770 | 4 721 | **7 491** | 2 286 | 2 617 | **4 903** |
| Počet kusov nadobudnutých v podnikovej kombinácii | 0 | 0 | **0** | 495 | 425 | **920** |
| Počet nakúpených kusovPočet kusov príchovkov počas obdobia | 39 1000 | 6423 002 | **39 742****3 002** | 20 | 2 0402 310 | **2 042****2 310** |
| Ostatné pohyby | -1 792 | -5 621 | **-7 413** | -13 | -2 671 | **-2 684** |
| **Počet kusov k 31. decembru** | **40 078** | **2 744** | **45 822** | **2 770** | **4 721** | **7 491** |

Výstup poľnohospodárskej produkcie počas obdobia je uvedený v nasledujúcej tabuľke:

|  |  |  |
| --- | --- | --- |
| ***Názov položky*** | **Rok končiaci sa****31. decembra 2023** | **Rok končiaci sa****31. decembra 2022** |
|  | Zrelé | Nezrelé | **Spolu** | Zrelé | Nezrelé | **Spolu** |
| Produkcia maštaľného hnoja v tonách | 30 393 | 28 552 | **58 945** | 28 781 | 26 408 | **55 189** |
| Produkcia mlieka v litroch | 18 377 290 | 0 | **18 377 290** | 15 048 807 | 0 | **15 048 807** |
| Produkcia vajec v kusoch | 5 297 937 | 0 | **5 297 937** | 64 245 | 0 | **64 245** |
| Produkcia BIO vajec v kusoch | 422 710 | 0 | **422 710** | 230 120 | 0 | **230 120** |

# významné udalosti v roku 2023

Významnou geopolitickou udalosťou na ekonomický rok 2023 mal aj trvajúci vojnový konflikt na Ukrajine, kde dochádzalo k importu alebo tranzitu obilnín, ktoré mali nemalý vplyv na znižovanie ceny odbytu v rastlinnej výrobe a tým aj na celkové hospodárenie nielen skupiny Sanagro ale aj celého agrosektora.

# Zmeny v skupine

K dátumu obstarania 30. júna 2023 spoločnosť Sanagro a.s. obstarala 100% podiel spoločnosti AGROSID, a.s. a 55,96% podiel spoločnosti Poľnohospodárske družstvo Jahodná.

K dátumu obstarania 15. apríla 2023 spoločnosť Sanagro a.s. získala kontrolu nad spoločnosťou STS - MECHANIZÁCIA, s.r.o.. Spoločnosť vstúpila 1. Septembra 2023 do likvidácie.

# významné finančné ukazovatele

## Hlavné finančné ukazovatele

|  |  |  |  |  |
| --- | --- | --- | --- | --- |
| ***Názov položky*** | ***Rok končiaci sa******31. decembra 2023*** |  | ***Rok končiaci sa 31. decembra 2022*** |  |
| Tržby z predaja služieb a hotových výrobkov | 48 486 876 |  | 34 851 589 |  |
| Výsledok hospodárenia pred zdanením | * 12 113 765
 |  | 4 491 980 |  |
| Aktíva | 72 564 753 | \* | 54 691 352 | \* |
| Obežný majetok | 35 063 486 | \* | 29 629 331 | \* |
| Krátkodobé záväzky | 51 022 795 | \* | 28 042 586 | \* |
| Vlastné imanie | 18 713 747 |  | 21 230 763 |  |

*\* údaje sú uvedené v netto hodnotách*

## Tržby z predaja

|  |  |  |
| --- | --- | --- |
| ***Názov položky*** | ***Rok končiaci sa******31. decembra 2023*** | ***Rok končiaci sa 31. decembra 2022*** |
| Tržby z predaja rastlinnej výroby | 13 340 413 | 14 665 654 |
| Tržby z predaja živočíšnej výroby | 10 831 372 | 8 050 752 |
| Tržby z predaja tovaru | 20 555 205 | 9 791 322 |
| Tržby z poskytovania služieb | 3 759 885 | 2 343 860 |
| **Čistý obrat celkom** | **48 486 876** | **34 851 589** |

# významné riziká a neistoty

Hlavnou činnosťou skupiny je rastlinná výroba, preto najväčšou neistotou je počasie a jeho vplyv na vývoj porastov, ktorý je značne podmienený predovšetkým množstvom a rozdelením zrážok. Súčasnú situáciu v slovenskom poľnohospodárstve charakterizuje nedostatok vlahy v jarnom období. Následkom sú podpriemerné úrody mnohých poľnohospodárskych plodín.

Dôležitú úlohu pri postupnom dozrievaní porastov zohrá výskyt búrok spojených s prudkými lejakmi, krupobitím, silnými nárazovými vetrami, ktoré môžu porasty poškodiť. Túto neistotu je nemožné ovplyvniť, musíme sa však snažiť využiť jej pozitívne vplyvy a zjemniť negatívne. Situácia núti farmárov zamýšľať sa, aké plodiny a akým spôsobom pestovať, aby dokázali vplyv sucha čo najviac eliminovať. Vychádza z toho viacero trendov. Jedným je využívanie tzv. bezorebných techník. Tie majú viacero benefitov, slúžia najmä na znižovanie únikov vlhkosti z pôdy. Pri klasickej orbe totiž dochádza k „prevracaniu“ pôdy, kde sa časť vlhkej pôdy dostáva na povrch a tým sa z nej automaticky začína odparovať voda. Cestou, ako sa vyrovnať s nedostatkom vlahy, je aj využívanie medziplodín. Ide o rastliny s hlbokými koreňmi, ktoré sú schopné vďaka svojmu koreňovému systému vytiahnuť vodu z väčších hĺbok a „pripraviť“ ju v potrebnej výške pre ďalšie plodiny.

Bezorebné postupy či medziplodiny majú dôležitého spoločného menovateľa - zaisťujú neustály pokryv pôdy rastlinami. Tým sa eliminuje vyparovanie vody. Navyše sa v nej rozkladajú a tak slúžia aj ako prirodzené hnojivo.

Významným rizikom v tomto odvetví je aj vývoj trhových cien vstupov do poľnohospodárstva a poľnohospodárskych komodít. Ceny do poľnohospodárstva rástli najvyšším tempom za posledné desaťročie, na čom sa podieľali najmä vysoké ceny priemyselných hnojív a prostriedkov na ochranu rastlín. Skupiny preto, v snahe udržať rentabilitu výroby, uplatňovala racionalizačné opatrenia, a to optimalizovala rozsah a štruktúru výroby, modernizovala výrobný proces, zavádzala nové úsporné technológie a znižovala zásoby komodít. Tieto opatrenia pozitívne prispeli k ekonomike našej spoločnosti.

Dobrá informovanosť o vývoji trhových cien je jednou z devíz úspešného speňažovania v správnom čase a na správnom mieste. Alternatívou je spoľahlivý a stály obchodný partner. Odborníci radia spoľahnúť sa na istotu dlhodobej spolupráce s odberateľmi, opčné zmluvy, prípadne kombináciu vopred zazmluvnených kontraktov s čiastkovou realizáciou podľa vývoja trhu.

# predpokladaný budúci vývoj sKUPINY – strednodobé plány

Primárna funkcia poľnohospodárstva je produkcia potravín a priemyslových potravinárskych surovín. Najspoľahlivejším garantom potravinovej bezpečnosti je výkonné a medzinárodne konkurencieschopné poľnohospodárstvo. Pre dosiahnutie stabilnej potravinovej bezpečnosti je potrebné zabezpečenie technologického rozvoja, primerané hodnotové pomery medzi vstupmi a výstupmi vrátane investovaného kapitálu, ako aj fungujúca infraštruktúra tovarovej výmeny. Z toho dôvodu je potrebný rozvoj konkurencieschopnej, účelovo intenzívnej avšak environmentálne prijateľnej poľnohospodárskej výroby v priaznivých pôdnych a klimatických podmienkach.

Skupina si od svojho vzniku buduje pevné obchodné vzťahy, uzavrela dlhodobé obchodné zmluvy, jej postavenie na trhu je stabilizované. V sledovanom období plánuje doplniť personálne kapacity a vytvoriť dynamický a kvalifikovaný tím pracovníkov, ktorý je zárukou pozitívneho rozvoja spoločnosti.

Skupina sa v nasledujúcich obdobiach plánuje zamerať na ďalší rast skupiny poľnohospodárskych družstiev. V tejto súvislosti pracuje na viacerých akvizíciách nielen v oblasti poľnohospodárskej prvovýroby ale aj spracovania poľnohospodárskych komodít a obchodovania s agrokomoditami.

Investičný plán spoločnosti sa zameriava na dlhodobú udržateľnosť mechanizácie, strojov a zariadení a ich vplyv na životné prostredie.

# Personálna politika a vplyv sKUPINY na zamestnanosť

V oblasti personálnej politiky hlavným zámerom skupiny je posilniť sociálne cítenie (pravidelná valorizácia platov, zabezpečenie školení a vzdelávacích kurzov pre zamestnancov, vytvorenie vhodného a komfortného pracovného prostredia a pod.), a prispôsobiť počet zamestnancov podľa potrieb vývoja skupiny.

Celkový počet zamestnancov je 366 (stav k 31.12.2023). Skupina nemá veľký vplyv na zamestnanosť v regióne.

# vplyv sKUPINY na životné prostredie

Snahou skupiny je dodržiavať všetky zákony a opatrenia na ochranu životného prostredia. Racionálnym používaním hnojív sa snažíme o minimálne zaťaženie podzemných vôd dusíkatými látkami. Používaním selektívnych prostriedkov na ochranu rastlín tiež minimalizujeme zaťaženie životného prostredia.

Je zabezpečený separovaný zber papiera a plastu. V prípade nebezpečného odpadu (opotrebované oleje zo strojov a poľnohospodárskych mechanizmov, staré akumulátory a pod.) ich zhodnocovanie zabezpečujeme prostredníctvom autorizovaných firiem.

# významné udalosti po dátume súvahy

Nenastali žiadne udalosti po 31. decembri 2023 do dňa schválenia konsolidovanej účtovnej závierky žiadne ďalšie udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2023.

# Metódy riadenia spoločnosti

Spoločnosť sa pri vykonávaní svojej činnosti riadi Obchodným zákonníkom, Zákonom o účtovníctve, Zákonníkom práce, Stanovami spoločnosti, všeobecne záväznými a osobitnými právnymi predpismi. Používa pritom metódy riadenia zamerané v prvom rade na analýzu a optimalizáciu podnikových procesov za účelom dosiahnutia trvalej konkurencieschopnosti v podmienkach globalizácie ekonomiky.

Pri dodržiavaní základných metód a pravidiel riadenia rizika spoločnosť uprednostňuje metódy procesného riadenia, ktoré sú založené na princípe riadenia a vzájomného pôsobenia všetkých podnikových procesov tak, aby plnili určené ciele. Efektívny priebeh podnikových procesov je nástrojom udržania a posilnenia pozície podniku v trhovo orientovanom prostredí. Efektívne riadenie procesov zlepšuje schopnosť organizácie predvídať, riadiť a reagovať na zmeny podmienok na trhu a maximálne tak využívať obchodné príležitosti.

Skupina je riadená spoločným vedením, kde rozsah zodpovednosti členov vedenia je na úrovni celej skupiny. Úlohou vedenia je riadiť, teda plánovať, viesť, organizovať, rozhodovať a kontrolovať ľudí, procesy a ďalšie zdroje vo zverenej zodpovednosti v organizácii.

# Správa o odmeňovaní

V zmysle aktuálnych pravidiel odmeňovania sa žiadnym členom predstavenstvo ani žiadnym členom dozornej rady spoločnosti neposkytli a neposkytujú žiadne odmeny za výkon funkcie, ani náhrady nevyhnutne alebo účelne vynaložených nákladov spojených s výkonom funkcie, resp. žiadne príplatky ani iné výhody, a to v akejkoľvek forme. Zároveň sa neposkytlo, resp. neposkytuje ani doplnkové dôchodkové zabezpečenie alebo akékoľvek odmeny alebo náhrady spojené s odchodom uvedených osôb do predčasného starobného dôchodku. Rovnako neboli vyplatené ani žiadne platby v súvislosti s ukončením funkcie člena predstavenstva, resp. dozornej rady spoločnosti.

# SYSTéM VNúTORNEJ KONTROLY

Vnútorný kontrolný systém je dôležitou súčasťou systému spravovania spoločnosti. Ide o proces, na ktorý vplýva vedenie spoločnosti a iné osoby, navrhnutý tak, aby poskytoval dostatočné uistenie ohľadne dosahovania cieľov v týchto kategóriách: účinnosť a efektívnosť spoločnosti, spoľahlivosť finančného výkazníctva, súlad s platnými zákonmi a nariadeniami.

Systém vnútornej kontroly tvoria vzájomne zriadené postupy, metódy, pravidlá a opatrenia včlenené do vnútropodnikových smerníc, slúžiacich najmä na zabezpečenie procesov a pracovných činností, ochrany majetku a presnosti účtovných dát, dodržiavania zákonov a iných všeobecne záväzných právnych predpisov.

Účtovníctvo je veľmi dôležitou zložkou vnútorného kontrolného systému. Jeho úlohou je ochrana majetku spoločnosti a zabrániť jej zneužitiu. Ak je táto ochrana majetku efektívna, potom je účtovníctvo vedené správne a je v súlade s platnými predpismi a zákonmi. Kontrolu účtovníctva a dodržiavanie účtovných predpisov uskutočňuje dozorná rada a audítor.

# iné informácie

Skupina nevynakladala výdavky na výskum a vývoj.

Skupina nenadobudla vlastné akcie, dočasné listy, obchodné podiely a akcie, dočasné listy a obchodné podiely materskej účtovnej jednotky.

Skupina nemá organizačnú zložku v zahraničí.

# INFORMáCIA O SPRáVE AUDíTORA

Konsolidovaná účtovná závierka skupiny za rok 2023 bola overená audítorskou spoločnosťou DOMINANT AUDIT s.r.o., č. licencie SKAu 319. Zodpovedný audítor: Ing. Jana Tomšíková, CA, č. licencie SKAu 454.

Výrok audítora k účtovnej závierke k 31. decembru 2023 je nepodmienený.

Správa audítora a konsolidovaná účtovná závierka k 31. decembru 2023 sú uvedené v prílohe konsolidovanej výročnej správy.

V Bratislave, dňa 31.08.2024